ഇന്ത്യയില്നിന്നുള്ള ഗാര്ഹികത്തൊഴിലാളി റിക്രൂട്ട്മെന്റ് ചെലവ് കുറക്കും അംബാസഡര് കുവൈത്ത് സിറ്റി: ഇന്ത്യയില്നിന്ന് കുവൈത്തിലേക്കുള്ള ഗാര്ഹികത്തൊഴിലാളി റിക്രൂട്ട്മെന്റ് ചെലവ് കുറക്കാന് നടപടി സ്വീകരിക്കുമെന്ന് ഇന്ത്യന് അംബാസഡര് സിബി ജോര്ജ് പറഞ്ഞു. ഇന്ത്യയില് റിക്രൂട്ടിങ് ഫീസ് 120 ദിനാര് മാത്രമാണെന്നും പരമാവധി 300 ദിനാര് നിരക്കില് ഗാര്ഹികത്തൊഴിലാളികളെ കൊണ്ടുവരാന് കഴിയുമെന്നും അദ്ദേഹം ചൂണ്ടിക്കാട്ടി. ആയിരത്തിലേറെ ദിനാര് ചെലവ് വരുന്നുണ്ടെങ്കില് അത് അധികനിരക്കാണ്.ചൂഷണം നടത്തുന്ന ഏജന്സികള്ക്കെതിരെ നടപടിയെടുക്കുമെന്നും അദ്ദേഹം മുന്നറിയിപ്പ് നല്കി. ഇന്ത്യന് ഗാര്ഹികത്തൊഴിലാളികള്ക്ക് കുവൈത്തില് ഡിമാന്ഡുണ്ട്. വിവിധ രാജ്യങ്ങളില്നിന്ന് റിക്രൂട്ട്മെന്റ് ചെലവ് 1000 ദിനാറിന് മുകളിലാണ്. ഇതിെന്റ മൂന്നിലൊന്ന് ചെലവില് ഇന്ത്യയില്നിന്ന് കൊണ്ടുവരാന് കഴിയുമെങ്കില് നിരവധി ഇന്ത്യക്കാര്ക്ക് കുവൈത്തില് തൊഴിലവസരം ലഭിക്കാനും ഇതു വഴിയൊരുക്കും. കുവൈത്തില് ഗാര്ഹികത്തൊഴിലാളി ക്ഷാമം രൂക്ഷമാണ്. ഇന്ത്യയും കുവൈത്തും അടുത്തിടെ ഗാര്ഹിക തൊഴിലാളികളുമായി ബന്ധപ്പെട്ട ധാരണപത്രത്തില് ഒപ്പിട്ടിരുന്നു. ഏതാനും സാേങ്കതിക നടപടിക്രമങ്ങള് കൂടി കഴിഞ്ഞാല് വൈകാതെ ഇത് പ്രാബല്യത്തിലാകും. സേവന വേതന വ്യവസ്ഥകള് സംബന്ധിച്ചും തൊഴിലാളികളുടെ അവകാശങ്ങള് സംബന്ധിച്ചും വ്യക്തമായ വ്യവസ്ഥകള് ഉള്ക്കൊള്ളുന്നതാണ് ധാരണ പത്രം.